Oleri
Oleri ir apdzīvota vieta Valmieras novada Jeru pagastā. Izvietojušies pagasta dienvidos Oļas upes, kura būtībā ir cilvēku roku darināts grāvis, abos krastos pie autoceļa P17 6,5 km no pagasta centra Endzeles, 31 km no novada centra Valmieras un 130 km no Rīgas. Apdzīvotā vieta izveidojusies 1840. gadā 3 km uz austrumiem no Oleru muižas kā muižas amatnieku ciems, darbojies alus brūzis (no 1887. gada). Netālu no Silzemniekiem bija dzirnavas. 1932. gadā Oleriem piešķīra biezi apdzīvotas vietas (ciema) statusu. No 1945. līdz 1953. gadam Oleri bija Oleru ciema padomes centrs.